BOKGOBAPUKU BJA INTHANETENG
GO YA KA DINAGA
LEFASENG KA MOKA
IKGOKAGANYE LE RENA
Tše di latelago
TABA YA LETLAKALA LA KA NTLE Moshe e be e le Mang?
DITSELA TŠA GO HWETŠA LETHABO LA LAPA Ge Ngwana wa Gago a Golofetše
DIHLOGO TŠE DINGWE TŠA INTHANETENG
Dihlatse tša Jehofa
DILO TŠE DI LEGO GONA
BOPHELO BJA KA BJA NAKONG E FETILEGO:
Ge ke be ke dutše ke gola, ke be ke thabela bogwera kerekeng gomme ke hlompha tsela yeo ka yona Mamormon a bego a lebiša tlhokomelo bophelong bja lapa le ditekanyetšong tša boitshwaro. Ke be ke ikgantšha ka go ba Momormon ka ba ka ipeela pakane ya go ba moromiwa wa gona.
Ge ke be ke ena le nywaga e 18, lapa lešo le ile la hudugela United States ka morero wa gore ke yo tšwetša pele dithuto tša ka kholetšheng. Mo e ka bago ka morago ga ngwaga, malome le mogatšamalome, bao e lego Dihlatse tša Jehofa, ba ile ba re etela kua Florida. Ba ile ba re laletša gore re ye le bona kopanong yeo go bolelwago ka Beibele. Ke be ke kgahlilwe ke gore batho ka moka bao ba bego ba ntikologile ba be ba bula le go bala mangwalo e bile ba ngwala dintlha. Ka gona ke ile ka kgopela pene le pampiri gomme le nna ka thoma go dira bjalo.
Go oketša tabeng ya go thulana ga dithuto, ke be ke tshwenywa ke dikgopolo tša botšhaba tšeo di rutwago ke Mamormon. Ka mohlala, Mamormon a rutwa gore serapa sa Edene se be se le Seleteng sa Jackson, Missouri, U.S.A. Le gona, baporofeta ba dikereke ba re ge “Mmušo wa Modimo o tla be o thoma go buša, folaga ya United States e tla dula e phaphasela ka boikgantšho e le koteng ya folaga ya tokologo le ditshwanelo tše di lekanago.”
Ke tšere nywaga e mehlano ke šoma ntlongkgolo ya lefase ya Dihlatse tša Jehofa kua Brooklyn, New York. Ke ile ka thabela ka botlalo go kgona go thuša tšweletšong ya Dibeibele le dikgatišo tše di theilwego Beibeleng tšeo di thušago ba dimilione lefaseng ka moka, e bile ke tšwela pele ke thabela go thuša ba bangwe go ithuta ka Modimo.
Ke be ke sa Nyake go hwa!
Didirišwa tša go ithuta Beibele
Dikgatišo tše di Lego Gona
Tirelo ya Rena ya Mmušo
Ditaba go ya ka Dinaga
Tša Molao go ya ka Dinaga
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Ntšha Moneelo wa go Thekga Modiro wa Rena wa Lefase ka Bophara